text: Brandfolk nåede hjem til brændt straffespark
  29 maj 2016 kl. 04.45
  Det har været en meget fredelig nat til søndag i det syd- og sønderjyske. En bilbrand i Arrild blev slukket så hurtigt, at brandfokene nåede hjem til slutningen af Champions League-finalen og et brændt straffespark.
  Politiet melder søndag morgen om en fredelig nat i Syd- og Sønderjylland.
  For høj musik til gene for naboer i Esbjerg, brand i et kolonihavehus i Horsens og to indbrudstyve nappet på fersk gerning i Kolding er de mest dramatiske punkter på politiets rapporter fra nattens indsats.
  Toftlund Frivillighe Brandværn var lørdag aften så hurtige til at slukke en bilbrand i Arrild, at brandmændene kunne nå hjem og se Champions League-finalen i fodbold færdig.
  Atletico Madrids brændte straffespark kunne brandfolkene dog ikke stille noget op ved.....
  Bilbrand ved Arrild. Hurtigt slukket af Toftlund, så vi kan lige nå at komme hjem og se forlængelsen af CL finale pic.twitter.com/sdyxMRYRPL
  
  